Ek kan A Little Guesthouse enige tyd aanbeveel. Professioneel, skoon, aangenaam ... So kan ek aangaan. Ek sal hulle enige tyd weer besoek.
Die kamer het lugversorger en DStv in. Netjies. Lekker vrieskas waar ek 'n hele klein lam in gesit het.
Die kamer en badkamer was skoon en goed ingerig. 'n Heerlike, stil omgewing en ons is baie gasvry ontvang. Ons sal dit beslis aanbeveel!
Hierdie is een van die beste gastehuise in sy prysklas in Bloemfontein. Dit is die 6de gastehuis waar ek in Bloem gebly het en A Little Guesthouse staan kop en skouers bo almal uit. Die plek is skoon, ruim, goed versorg, stil, naby die N1 sonder om die geraas te hoor, met veilige onderdakparkering. Die gasvrou verskaf deeglike instruksies van waar om te parkeer, hoe om in te kom, waar om die sleutels te kry ens. Ek kan A Little Guesthouse met die grootste vertroue aanbeveel. Ek sal enige tyd weer daar oornag of selfs vir langer tydperke daar bly. Dankie vir 'n lekker plekkie.
Privaatheid, veiligheid en gerief is vir ons baie belangrik. Al wat 'n bietjie sleg was, was dat die grasperk en ingeboude buitebraai uitgehou was vir 'n familiegroep wat dit toe glad nie gebruik het nie. Beslis waarde vir geld en ons sal beslis weer daar gaan bly. Ek kan dit met 'n oop gemoed aanbeveel.
'n Pragtige stukkie paradys. Baie netjies, en die eienaars is baie vriendelik. Baie dankie, ons het baie lekker gebly en sal definitief in die toekoms weer daar oorslaap.
Die ideale blyplek vir 'n deeltydse student wat kontaksessies by die universiteit moet bywoon, sakereisiger of 'n oorslaap tussen op reis iewers heen. Dis naby alles maar tog het die blyplek 'n lekker rustige plaasgevoel sonder enige geraas. Dis baie gerieflik, skoon en netjies met alles wat jy nodig het. Beslis goeie waarde vir geld en ek het reeds weer bespreek.
Ons het baie lekker gebly by A Little Guesthouse en sal vir seker weer daar oornag of selfs 'n paar dae langer daar bly. Ons eenheid was ten volle toegerus en nuut, modern en groot. Die diens wat ons daar gekry het was ook uitstekend.
Baie dankie Ree vir die vriendelike terugvoer. Dit was vir ons heerlik om sulke gawe mense soos julle te ontvang. Hoop om julle weer te sien.
Die bespreking en kliëntediens was uitstekend. Als was gereël en reg vir ons verblyf-tydperk. Ons eenheid was baie netjies en gemaklik en daar was als wat ons nodig gehad het. Dis baie goeie waarde vir geld.
A Little Guesthouse is als wat jy nodig het vir 'n nag se oorbly! Dis skoon en netjies en maklik om te kry. Lekker stil, asof jy nie eers in die stad is nie!
Ons het baie lekker oornag hier. Lekker geriewe vir ons en ons twee kinders. Dis naby aan die N1 want ons het vroeg die volgende oggend weer in die pad geval. Boonop is die eienaar baie behulpsaam en vriendelik. Verseker van nou af ons oornagplek in Bloemfontein op pad Kaap toe.
Wat 'n aangename plek om jou kop neer te lê. Skoon, netjies en alles in 'n werkende toestand. Baie dankie!
Na 'n 1200 km op die pad was hierdie 'n aangename verassing. Voel soos om op 'n plaas te wees reg in Bloemfontein. Kon selfs leeus hoor brul - regtig! Baie netjies en skoon. Stilte verskaf 'n goeie nagrus. Sal beslis aanbeveel en gaan self weer daar oorslaap.
Ons was aangenaam verras - omdat dit so goedkoop is het ons ons reggemaak vir die slegste. Dit was glad nie die geval nie. Baie netjies is goed ingerig. Die klere hangkaste was heerlik ruim en die beddegoed van goeie kwaliteit. Die tuintjie is pragtig!
Ons het heerlik gebly. Die plekkie was baie netjies en skoon, lekker privaat met aparte kamers vir elke paartjie. Die mense was vriendelik, die plek was toeganklik en baie goed toegerus. Sal verseker vir enigeen aanbeveel en sal weer daar oornag.